HIGIENOS INSTITUTO DIREKTORIUS

ĮSAKYMAS

DĖL ASMENŲ, KURIE KREIPIASI Į ASMENS SVEIKATOS PRIEŽIŪROS ĮSTAIGAS DĖL PSICHIKOS IR ELGESIO SUTRIKIMŲ, VARTOJANT NARKOTINES IR PSICHOTROPINES MEDŽIAGAS, STEBĖSENOS INFORMACINĖS SISTEMOS LIKVIDAVIMO

2025 m. vasario 11 d. Nr. V-24

Vilnius

Vadovaudamasis Lietuvos Respublikos valstybės informacinių išteklių valdymo įstatymo 24 straipsnio 3 dalies 1, 2 ir 4 punktais ir Informacinių sistemų steigimo, kūrimo, atnaujinimo, pertvarkymo ir likvidavimo tvarkos aprašo, patvirtinto 2024 m. gegužės 15 d. Lietuvos Respublikos Vyriausybės nutarimu Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“, 44, 45 ir 48 punktais:

1. L i k v i d u o j u Asmenų, kurie kreipiasi į asmens sveikatos priežiūros įstaigas dėl psichikos ir elgesio sutrikimų, vartojant narkotines ir psichotropines medžiagas, stebėsenos informacinę sistemą (toliau – ASIS).

2. N u s t a t a u, kad:

2.1. ASIS likvidavimo pabaiga – 2025 m. kovo 31 d.;

2.2. ASIS likvidavimo laikotarpiu jos valdytojo ir tvarkytojo teisės ir pareigos nesikeičia;

2.3. Po ASIS likvidavimo ASIS duomenys bus saugomi Higienos institute teisės aktų nustatytais terminais.

3. P a v e d u :

3.1. Higienos instituto Psichikos sveikatos centro Psichikos sveikatos stiprinimo skyriui:

3.1.1. per 5 darbo dienas nuo šio įsakymo įsigaliojimo dienos pateikti duomenis apie ASIS likvidavimą Registrų ir valstybės informacinių sistemų registro tvarkytojui šio registro nuostatų nustatyta tvarka;

3.1.2. per 5 darbo dienas nuo šio įsakymo įsigaliojimo dienos informuoti apie ASIS likvidavimą ASIS duomenų teikėjus ir ASIS duomenų gavėjus;

3.1.3. iki 2025 m. kovo 31 d. užtikrinti, kad būtų sustabdytas ASIS veikimas.

3.2. Higienos instituto vyriausiajam specialistui (referentui) paskelbti šį įsakymą Teisės aktų registre.

4. P r i p a ž į s t u netekusiu galios Higienos instituto direktoriaus 2024 m. sausio 19 d. įsakymą Nr. V-4 „Dėl Asmenų, kurie kreipiasi į asmens sveikatos priežiūros įstaigas dėl psichikos ir elgesio sutrikimų, vartojant narkotines ir psichotropines medžiagas, stebėsenos informacinės sistemos nuostatų ir duomenų saugos nuostatų patvirtinimo“.

5. N u s t a t a u, kad šio įsakymo 4 punktas įsigalioja 2025 m. kovo 31 d.

Direktorius	Šarūnas Alasauskas